Az adott folyamat pontosságára vonatkozó igényeket és tűréshatárokat a belső minőségi követelmények, valamint a vonatkozó iparági szabályozások határozzák meg. A szükséges fokú pontosság meghatározásához tisztában kell lennie a hitelesítési tűréshatárokkal és a saját folyamatára vonatkozó tűréshatárokkal, amelyeket az alábbi táblázat ismertet. Ezt követően összevetheti ezeket a követelményeket a kifejezetten az adott berendezésre vonatkozó gyártói tűréshatárokkal. Hitelesítési tűréshatárok A hitelesítési tűréshatárokat az OIML R76 vagy a NIST 44. kézikönyvében (kizárólag az Amerikai Egyesült Államokban) megállapított, a kereskedelmi használatra való hitelesítéssel kapcsolatos követelmények összegzik. Gyártói tűréshatárok A gyártói tűréshatárok biztosítják, hogy a berendezések megfelelnek a gyártói követelményeknek. A gyártói tűréshatárok nem veszik figyelembe a felhasználóspecifikus követelményeket, így azok nem alkalmasak a tömegmérési folyamatok fejlesztésére. A folyamatok tűréshatárai A felhasználó által meghatározott folyamatok tűréshatárai, amelyek a folyamatok fejlesztését, az anyagok megtakarítását, illetve a pazarlás és pluszmunka csökkentését szolgálják. A kereskedelmi használatra hitelesített alkalmazást szolgáló mérlegek esetében a folyamatok tűréshatárait a hitelesítési tűréshatárokkal együtt kell alkalmazni.   A METTLER TOLEDO's
Good Weighing Practice (GWP) Verification (azaz a helyes tömegmérési gyakorlat ellenőrzésére szolgáló) módszere gondoskodik arról, hogy minden mérleg eleget tegyen az Ön által megszabott pontossági követelményeknek, valamint megfeleljen az ISO, GMP, GLP és más minőségi szabványoknak.  Képzett tömegmérési szakembereink segíthetnek meghatározni az alkalmazási igényeinek leginkább megfelelő eszközt, valamint tesztsúlyokat és rutinszolgáltatásokat is ajánlanak, amelyek biztosítják az ipari mérlegek és rendszerek folyamatos pontosságát.